Italias kvinnelandslag i strandhåndball

Italias kvinnelandslag i strandhåndball representerer Italia i internasjonale konkurranser i strandhåndball. Sporten er underlagt Italias håndballforbund (Federazione Italiana Giuoco Handball). Pr 2017 er Luigi Toscano  landslagstrener.EHF - New coach, same goals, besøkt 21. desember 2017. 

 Resultater 
 VM i beachhåndball 
Italia deltok i det første VM i beachhåndball som ble arrangert i 2004. Der kom de på 3.-plass. To år senere kom de på 8.-plass i VM i beachhåndball 2006 i Rio de Janeiro i Brasil.

De kom på 4.-plass i VM i beachhåndball 2008 i Cádiz i Spania, og 8.-plass i VM i beachhåndball 2010. I VM i beachhåndball 2012 kom de på 7.-plass. De kom på sjetteplass i VM i beachhåndball 2014 og femteplass i VM i beachhåndball 2016.

 EM i beachhåndball 
Italia deltok i det EM som ble arrangert - EM i beachhåndball 2000. Her kom de på 6.-plass av de 8 lagene som deltok. To år senere kom de på 7.-plass i EM i beachhåndball 2002 i Cádiz i Spania. 

I EM i beachhåndball 2004 kom de på 4.-plass, etter at de tapte bronsefinalen 0-2 mot Tyskland. I 2006 kom de på 10.-plass i EM i beachhåndball 2006 i Tyskland, mens de greide en 5.-plass året etter, i EM i beachhåndball 2007. Her slo de Makedonia i plasseringskampen om 5.-plassen. 

De kom på 1.-plass i EM i beachhåndball 2009 i Larvik, der de vant finalen 2-1 mot Norge. Carolina Balsanti ble finalens toppscorer, med 15 poeng.EHF - 2009 Women's ECh Beachhandball Match Details , besøkt 30. juli 2013. I 2011 fikk de bronse i EM i beachhåndball 2011, som ble arrangert i Umag i Kroatia. 

I juli 2013 deltok de i EM i beachhåndball 2013 i Randers i Danmark, der de kom på 5.-plass. De fikk bronse i EM i beachhåndball 2015 i Spania, der de slo Spania 2-1 i bronsefinalen. I EM i beachhåndball 2017 endte de på 11.-plass. 

 World Games 
Italia deltok ikke i World Games 2001, men i World Games 2005 kom de på 7.-plass. De kom på 1.-plass i World Games 2009, der de vant finalen 2-1 over Kroatia. 

 Referanser 

Eksterne lenker
 Italias håndballforbund

Kategori:Landslag i beachhåndball
Strandhåndball kvinner